《送吴友直过吴门省亲》
宋代·方一夔

海阔天南不尽头，雁来岂为稻粱谋。飘零骨肉怜杯酒，老病形骸恋破裘。

日暮片云劳望眼，天寒孤棹发行舟。十年冷落江乡梦，愿借西风过橘州。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。